section_heading: Životopis
paragraph_text: Rodio se od oca Vidoja i majke Ljube (rođ. Krmek) 12. srpnja 1943. u Aladinićima kod Stoca, jer je roditeljska kuća u Prenju bila spaljena. Otac je stradao na Križnom putu krajem Drugoga svjetskog rata te je odrastao uz majku. Osnovnu četverogodišnju školu pohađao je u Prenju (1950.–1954.), i dva razreda osmogodišnje na Aladinićima (1955.–1957.). U sedmom je razredu bio izbačen iz škole zbog sukoba s profesorom. U školu nije išao od svoje 14. do 19. godine. Učio je svirati klavir i harmonij te godinu dana harmoniku u Metkoviću. Nakon toga se zaposlio se na poljoprivrednim dobrima.